b'\n_START_ARTICLE_\nPapissot\n_START_PARAGRAPH_\nPapissot o palpissot, o a Mallorca "fer sopes" o "zopes", \xc3\xa9s alg\xc3\xba que pronuncia el so "SS" i el so "Z" amb la llengua introdu\xc3\xafda entre les dents superiors i inferiors, semblantment a com ho fan certs parlants espanyols de certes zones d\'Andalusia (ceceo). El so que s\'obt\xc3\xa9 \xc3\xa9s una consonant fricativa dental sorda, que es representa a l\'AFI amb el signe [\xce\xb8]. Sol passar que, popularment, en parlar d\'alg\xc3\xba que pateix aquest defecte, hom pronunc\xc3\xafi deliberadament papi[\xce\xb8]ot._NEWLINE_El fet de parlar papissot s\'anomena papissotejar.'